אור תורה סטון

מוסדות "אור תורה" ע"ש ארוינג סטון הוא ארגון גג של מוסדות חינוכיים וחברתיים של האורתודוקסיה המודרנית. רשת אור תורה סטון הוקמה בשנת 1983. היא כוללת מספר רב של מוסדות ופרויקטים ברחבי הארץ והעולם. הרשת שמה לה למטרה "להאיר את החשיבות והרלוונטיות של היהדות והתורה בישראל ובתפוצות". הארגון כולל רשת חינוכית ובה חטיבות ביניים, תיכונים, ישיבות תיכוניות, אולפנות, ישיבת הסדר, אולפן גיור ופרויקטים למנהיגות דתית-לאומית. בין מוסדות הרשת ניתן למצוא את תוכנית "יחד" לגיבוש זהות יהודית; ארגון "יד לאישה" המייצג נשים עגונות ומסורבות גט; תוכנית "דרכנו" במסגרתה מגיעים לישראל בני נוער יהודים עם צרכים מיוחדים; ומדרשת או"ת לינדנבאום, מדרשה לנשים המשלבת שירות מלא בצה"ל ולימוד תורה. לרשת כ-250 שליחים ברחבי העולם, אשר הוכשרו על ידי הרשת ומכהנים בתפקידי רבנות וחינוך בקרב יהדות התפוצות. תוכניות הרשת מופעלות בקרב קהילות יהודיות מגוונות ברחבי העולם. בבסיס פעולתם של המוסדות עומד חזונו של מייסד, ראש ונשיא הרשת לשעבר, הרב שלמה ריסקין, השואף להוביל שינויים היסטוריים בעולם היהדות בהתאם להלכה האורתודוקסית. לצדו של הרב ריסקין עומד בהנהגת הרשת הרב דוד סתיו, יו"ר ארגון רבני צהר ורב העיר שוהם. את הארגון הקים הרב שלמה ריסקין בשנת 1983 ובמסגרתו קמה באפרת הישיבה התיכונית נווה שמואל. שנה לאחר מכן הוקמה גם האולפנה לבנות נווה חנה באלון שבות. בשנת 1985 חבר הרב חיים ברבנדר לרב ריסקין ולמוסדות "אור תורה" הצטרפו ישיבת המבתר (לימים ישיבת או"ת מחנים) ומכללת ברוריה (לימים מדרשת לינדנבאום). בשנת 1990 נפתח המכון להכשרת טוענות בית דין (נכון ל-2009 פועל המכון יחד עם מכללת לנדר) וב-1997 הוקם מרכז יד לאישה המטפל ומסייע לנשים המצויות בתהליכי גירושין מורכבים. בשנת 1998 נפתחו בירושלים, בשכונת רמות, שני תיכונים של הרשת - ישיבה תיכונית לבנים ומדרשה תיכונית לבנות. בזמן האחרון נפתחו תיכון "דרך אבות" לבנים באפרת, ואולפנת "אוריה" בגוש עציון. בשנת 2008, הוקם המרכז להבנה ושיתוף פעולה יהודי-נוצרי. בשנת 2011 הוקמה ישיבת ההסדר מחניים על גבעה הסמוכה להתנחלות מגדל עוז. משנת 2015 משמש כיו"ר עמית של המוסדות לצד הרב ריסקין, גם הרב דוד סתיו. ב-4 באוקטובר 2017, הודיע הרב ריסקין כי בקיץ 2018 הוא צפוי לפרוש מתפקידו כראש רשת מוסדות אור תורה סטון. בנובמבר 2018, החל הרב קנת ברנדר לכהן כראש רשת מוסדות אור תורה סטון בעקבות פרישתו של הרב ריסקין. עוד קשורים לרשת: מכון עמיאל, ישיבת שי"ח ובית מורשה. הארגון משתייך לזרם האורתודוקסיה מודרנית ודוגל בערכי הציונות הדתית לצד ערכים מערביים מודרניים. רוח הארגון פתוחה, יחסית, לחינוך הממלכתי-דתי, ולצד התכנים והערכים החינוכיים יש דגש רב גם על תכנים חברתיים. אולפנא לבנות אוריה בגוש עציון האולפנא לבנות אור תורה סטון ברמות אולפנא לבנות נווה חנה בגוש עציון ישיבה תיכונית נווה שמואל באפרת תיכון תורני תיכון דרך אבות באפרת הקריה לחינוך תורני חברתי, ישיבה תיכונית אור תורה סטון ברמות מדרשה תורנית לבנות לינדנבאום בירושלים מדרשה תורנית לבנות לינדנבאום-לוד בלוד מדרשה תורנית לבנות לינדנבאום-מתת בכרמיאל מכון להכשרת רבנים ומורים לקראת שליחות מכון שטראוס- עמיאל ומכון ברן-עמיאל ישיבת ההסדר מחנים כולל הסמכה לרבנות תורת יוסף מכון להכשרת רבנים ומורים לקראת שליחות בחו"ל מכון שטראוס- עמיאל ומכון ברן-עמיאל ארגון יד לאישה המרכז להבנה ושיתוף פעולה יהודי-נוצרי (CJCUC) ישיבת שי"ח בגבעת הדגן שבאפרת בית מורשה בירושלים בית הלל - הנהגה תורנית קשובה אתר האינטרנט הרשמי של אור תורה סטון (באנגלית) אור תורה סטון, ברשת החברתית פייסבוק אור תורה סטון, ברשת החברתית אינסטגרם אור תורה סטון, ברשת החברתית LinkedIn מוסדות אור תורה (אפרת), דף שער בספרייה הלאומית אתר או"ת אריא"ל אתר ישיבת או"ת מחנים (אורכב 10.12.2014 בארכיון Wayback Machine) גיא עזרא, ‏הרב סתיו מצטרף להנהגת רשת 'אור תורה סטון', באתר "סרוגים", 28 בינואר 2015 צביקה קליין, הרב ריסקין פורש: יוחלף באחד מבכירי רבני ארה"ב, באתר nrg‏, 4 באוקטובר 2017